[ca] L'objectiu de la tesi ha estat analitzar l'evolució del model urbà i territorial, i dels diferents tipus d'assentaments que el conformen, en una àrea litoral com és la plana de l'Alt Empordà, entre els anys cinquanta del segle XX i fins a mitjans de la primera dècada del segle XXI, relacionant-la amb les dinàmiques de transformació socioeconòmica, i profunditzant en aspectes com els factors que expliquen les transformacions i el paper que adopten els diferents agents implicats en la dinàmica urbanística i territorial. Per assolir aquest objectiu s'ha fet servir una metodologia complexa, que ha combinat mètodes diversos, tant qualitatius com quantitatius, com l'anàlisi cartogràfica, l'anàlisi estadística i l'anàlisi a partir d'entrevistes. En primer lloc s'analitza un període temporal que comprèn des de l'inici dels anys cinquanta fins a mitjans dels anys noranta del segle XX. És així com es ressegueixen les importants transformacions experimentades pels assentaments en aquest període, en relació amb el turisme de masses de sol i platja, i els processos que es troben al darrere d'aquests canvis: creixement dels habitatges, desenvolupament de la infrastructura d'allotjament, etc. En segon terme, l'anàlisi empírica s'allarga per tal de comprendre un segon període temporal, que discorre entre els anys 1996 i 2006; un període molt curt, però caracteritzat per una elevada pressió urbanística i una forta alça constructiva. En un primer moment, s'analitzen les transformacions d'índole més física experimentades pels assentaments, i els processos socioeconòmics amb què estarien vinculades, i que denoten com se segueixen donant creixements a la costa, però també com es produeixen significatives transformacions a l'interior. Posteriorment s'examinen els factors que incideixen en la transformació dels assentaments ja existents i en l'aparició de nous creixements urbanístics en aquest període més recent: les noves manifestacions del turisme, els diferents fluxos migratoris que arriben a l'àrea, amb diferents procedències i motivacions, i les conseqüències de la dinàmica expansiva del mercat immobiliari. Així mateix, s'estudia el paper adoptat pels diferents agents que han intervingut en la dinàmica urbanística i territorial de l'àrea analitzada: les administracions, els agents privats que operen en el sector immobiliari, les entitats cíviques i els sectors econòmics tradicionalment més rellevants. Amb tots els treballs realitzats s'ha pogut veure com la creixent transformació del territori i l'augment de la complexitat en els usos del sòl que es detecta en aquesta àrea constitueix un bon exemple de les noves dinàmiques d'urbanització que es despleguen sobre els territoris de l'Europa mediterrània, en relació amb els processos de globalització de l'economia i l'augment dels fluxos de mobilitat. Aquestes dinàmiques tenen a veure amb les diferents relacions que s'estableixen entre àrees disperses i elements urbans diversos, i que assoleixen una geometria variable en funció de les diferents activitats i usos que s'estableixen sobre el territori. Estaríem parlant de la constitució d'una ciutat dispersa, conformada per elements de diferent índole, com ara ciutats grans i mitjanes, viles i pobles, creixements residencials i urbanitzacions, polígons industrials i àrees comercials o logístiques etc., de manera que el territori s'estructura cada cop més com una única unitat funcional, de la qual l'Empordà constitueix una peça més, connectada per complexos fluxos i interrelacions, i desenvolupada sota unes mateixes dinàmiques, comportaments i estils de vida.

[en] The main objective of this study is to analyse the evolution of urban and territorial model, and different types of settlements that we can find in a coastal area as the plain of Alt Empordà (Catalonia). This thesis analyses changes in urban model between 1950 and 2010, relating them to the dynamics of socioeconomic transformation and deepening in areas such as factors that explain this changes or the role played by different actors involved in urban and regional dynamics. In order to achieve this objective, I used a complex methodology that combined different methods, both qualitative and quantitative analysis, cartographic and statistical analysis, and analysis based on interviews with experts and representative actors. The analysis starts with a period of time between the early fifties and the mid-nineties of the twentieth century, where we can observe the important changes experienced by settlements, relating it with mass tourism of sun and sand, and processes that can be found behind these changes: important growth of housing, accommodation infrastructure developments, etc. After that, the empirical analysis continues in a second time period, located between 1996 and 2006. This is a very short period characterized by a high urban pressure and an important rise of construction. At first, we analyse the changes experienced by physical nature of settlements, and socioeconomic processes which would be related to this changes. This analysis shows that still having urban growth on coastal areas, as well as significant urban changes are happening on inside areas. After that, the study examines factors that influence transformation of existing settlements and the appearance of new urban growth in this most recent period: new forms of tourism, the different migration flows arriving in the area, and consequences of housing market expansion. At the same time, we also analyse the role adopted by different agents who intervened in urban and territorial dynamics of this area: government, private agents operating in real estate, civic organizations and traditionally most important economic sectors. All this work shows that the increasing transformation of territory and complexity in land use that is detected in this area is a good example of the new dynamics of urbanization that are deployed on regions of Mediterranean Europe, in relation to the processes of economic globalization and increasing mobility flows. These dynamics are related to the different relationships between urban elements and several scattered areas. We would be talking about the constitution of a dispersed city, formed by elements of different nature, such as large and medium cities, towns and villages, residential growth and urbanization, industrial, commercial and logistic areas, etc., so that the territory structures itself as one functional unit, which Empordà is a piece, connected by complex interrelationships and flows, and developed under the same set of urban dynamics, behaviours and lifestyles.